הפיגוע בשגרירות איראן בביירות (2013)

הפיגוע בשגרירות איראן בבירות היה פיגוע התאבדות כפול שהתרחש מול שגרירות איראן בביירות, לבנון ב-19 בנובמבר 2013, השגרירות
ממוקמת בשכונת ביר חסן, בשולי הפרבר הדרומי השיעי של בירות, מעוז חזבאללה. בפיגוע נהרגו 23 איש וכ-160 נוספים נפצעו<ref name="bbc_19_November_2013"></ref><ref name="cnn"></ref><ref name="FT1"></ref>.

== רקע ==
הפיגוע נתפס כחלק מזליגת מלחמת האזרחים בסוריה ללבנון, שבה חזבאללה ואיראן תמכו בממשלת סוריה ובנשיא בשאר אל-אסד, בעוד שגדודי עבדאללה עזאם ואל-קאעדה נלחמו נגד ממשלת סוריה<ref name="longwarjournal2"></ref>. ביום הפיגוע כבשו כוחות ממשלת סוריה את העיירה קראח מידי לוחמי המורדים בפעולת פתיחה בקרב על הרי קלמון<ref name="FT1" /><ref name="north-south"></ref>.

המאמץ של ממשלת סוריה בזמנו לחסל את מעוז המורדים בקלאמון, אזור לאורך גבול לבנון עם קשרים חזקים עם העיירה הלבנונית-סונית ארסל, בתמיכת החזבאללה, הוערך על ידי כמה אנליסטים כגורם העלול להעלות את המתיחות בלבנון.<ref>[http://english.alarabiya.net/en/News/middle-east/2013/10/31/Hezbollah-deploys-15-000-troops-for-anticipated-Qalamoun-battle.html Hezbollah deploys 15,000 troops for anticipated Qalamoun battle] Al Arabiya. 1 November 2013. Retrieved 20 November 2013</ref>

== הפיגוע ==
הפיגוע החל כאשר מחבל מתאבד, שנהג באופנוע<ref name="AlJ1"></ref>.<ref name="reu"></ref>, פוצץ עצמו סמוך למחסום שבפתח השגרירות. כעבור מספר דקות הגיעה לפתח השגרירות מכונית תופת מסוג שברולט בלייזר 4X4, הנהוגה על ידי מחבל מתאבד נוסף, בה הוטמנו בין 50 למאה קילוגרם חומרי נפץ. עדי ראייה שהתראיינו לערוץ אל-מיאדין, המזוהה עם חזבאללה, טענו כי המחבל המתאבד הראשון לא פוצץ עצמו אלא נהרג מאש מאבטחי השגרירות.<ref>[https://www.bbc.co.uk/news/world-middle-east-25000329 Lebanon blasts hit Iran's embassy in Beirut: As it happened] BBC News 20 November 2013</ref> דווח כי שישה מבנים בקברבת השגרירות ניזוקו. הפצצות הרסו כמה חזיתות בניינים ופגעו קשות בשערי השגרירות, אך גרמו נזק קל למדי לבניין השגרירות עצמה.

הפיגוע נועד להשמיד את חלקו של המבנה שמול הכניסה משום שבצד זה נמצאת לשכת השגריר האיראני גזאנפר רוקנאבאדי , שהיווה את מטרת הפיגוע<ref name=":0"></ref>, ואף היה אמור לעזוב את השגרירות כדי להשתתף בפגישה במשרד התרבות בסביבות זמן הפיגוע<ref name="reu" />. השגריר לא נפגע, אך נספח התרבות האיראני אברהים אנסארי נהרג.

=== קורבנות ===
לפי משרד הבריאות של לבנון לפחות 23 בני אדם נהרגו ו-147 נפצעו בפיגוע בפיצוץ נהרג גם ראש הביטחון של השגרירות, פעיל חזבאללה רצ'ואן מחמד פארס<ref name="wapo"></ref>, וחמישה אנשי ביטחון איראניים נפצעו.

בימים שלאחר הפיגוע נערכו הלוויות לעשרה פעילי חזבאללה שנהרגו בפיגוע, שחלקם שימשו כמאבטחי השגרירות<ref name=":0" />.

===המחבלים===
* מעין עדנאן אבו ט'הר: תושב צידון, נמנה עם תומכי השיח' הסוני הסלפי אחמד אלאסיר, העוין את חזבאללה. התגורר בעבר בדנמרק ובכווית, אך חזר לסוריה להשתתף במלחמת האזרחים. אבו ט'הר נכנס ללבנון מסוריה דרך מעבר אלמצנע בזהות לבנונית<ref name=":0" />.
*עדנאן מוסא אלמחמד: ממוצא פלסטיני, תושב העיירה ביסריה שמדרום לצידון. אף הוא מתומכי שייח' אלסר<ref name=":0" />.

== לקיחת אחריות ==
השיח' הלבנוני הסוני סראג' אלדין זריקאת, המזוהה עם גדודי עבדאללה עזאם, ארגון טרור אסלאמי-סוני, דיווח בחשבון הטוויטר שלו כי גדודי עבדאללה עזאם עומדים מאחורי המתקפה. בקבלת האחריות נאמר, כי הפעולות בלבנון תמשכנה עד שימלאו שתי דרישות: האחת, נסיגת חזבאללה ("מחנה איראן") מסוריה, והשנייה, שחרור אסירי הארגון שבבתי הכלא הלבנונים<ref></ref>. ב-31 בדצמבר, דווח כי הרשויות בלבנון עצרו את מג'ד בן מוחמד אל-מג'יד, המנהיג הסעודי של גדודי עבדאללה עזאם.<ref></ref><ref></ref>

מנהיג חזבאללה חסן נסראללה אמר בראיון לטלוויזיה בדצמבר כי התקיפה "קשורה לשירותי המודיעין הסעודיים " בגלל "הזעם של ערב הסעודית על איראן בשל כישלונה" בסוריה.<ref></ref>

== תגובות ==
חזבאללה ערך הלוויה לעשרה מאנשיו בביירות ב-20 ו-23 בנובמבר, בהן השתתף גם השגריר האיראני. סגן מנהיג חזבאללה, נעים קאסם, הבטיח להמשיך בתמיכה בממשלת סוריה באומרו שההתקפות הן "כאבים בלתי נמנעים בדרך לניצחון". בראיון לתחנת רדיו בלבנון אמר נעים קאסם, כי: " אלו [הם] ידיהם הנפשעות של התכפירים [קרי, אלקאעדה] ושל ישראל, שנהנים מחוסר היציבות במדינה" .

בראיון לערוץ אל-מיאדין ב-19 בנובמבר 2013 אמר השגריר האיראני כי "הישות הציונית וסוכניה עומדים מאחורי פיגוע הטרור". דוברת משרד החוץ האיראני, מרזיה אפקהאם, האשימה את ישראל בפיגוע, אותו כינתה "פשע בלתי אנושי ומעשה מרושע שנעשה על ידי הציונים ושכירי החרב שלהם".<ref name="afp"></ref><ref></ref>

בנוסף להאשמת ישראל, האשימו בתקשורת הלבנונית וברשתות החברתיות ,את ערב הסעודית במעורבות בפיגוע. יומיים לאחר הפיגוע קראה שגרירות ערב הסעודית בלבנון לאזרחיה לעזוב את לבנון ולנקוט באמצעי זהירות<ref name=":0" />.

הרשות הפלסטינית גינתה ב-24 בנובמבר את הפיגוע נגד השגרירות. לדבריה, השתתפות פלסטיני "בפעולה נפשעת זו" הוא מעשה יחיד המשרת רק את אויבי הבעיה הפלסטינית<ref name=":0" />.

ערב הסעודית קראה לכל אזרחיה השוהים בלבנון לעזוב את המדינה.<ref>[http://www.aljazeera.com/news/middleeast/2013/11/saudi-arabia-urges-citizens-leave-lebanon-20131121141951430884.html Saudi Arabia urges citizens leave Lebanon] Al Jazeera 21 November 2013</ref>

הפיגוע גונה על ידי מועצת הביטחון של האו"ם, סין,<ref>[http://www.fmprc.gov.cn/eng/xwfw/s2510/t1100924.shtml Foreign Ministry Spokesperson Hong Lei's Regular Press Conference on 20 November 2013] Foreign Ministry of China 20 November 2013</ref> צרפת, סוריה, בריטניה וארצות הברית. טום פלטשר, שגריר בריטניה בביירות, תרם דם והביע סולידריות עם הנפגעים.<ref name="reu" />

== קישורים חיצוניים ==
* [http://www.iranianembassy.gov.lb/?lan=En שגרירות איראן בלבנון] 
* [https://www.terrorism-info.org.il//Data/articles/Art_20598/H_197_13_1084838814.pdf פיגוע התאבדות מורכב ורב-נפגעים נגד שגרירות איראן בבירות מבטא את הגברת היכולות המבצעיות של גדודי עבדאללה עזאם, שלוחת אלקאעדה בלבנון, וממחיש את העתקת העימות הסוני -שיעי מסוריה לזירה הלבנונית] באתר מרכז המידע למודיעין ולטרור על שם אלוף מאיר עמית

== הערות שוליים ==

קטגוריה:ביירות: היסטוריה
קטגוריה:מתקפות נגד נציגויות דיפלומטיות
קטגוריה:מלחמת האזרחים בסוריה
קטגוריה:איראן: יחסי חוץ
קטגוריה:פעולות טרור ב-2013
שגרירות איראן בביירות